ජනාධිපතිවරයාට අපහාස වන ආකාරයේ ඡායාරූපයක් ජංගම දුරකථනයේ ගබඩා කරතබා ගෙන සිටි පුද්ගලයකු දෙහිවල පොලිසිය මගින් අත්අඩංගුවට ගෙන අධිකරණයට ඉදිරිපත් කරන ලදුව හෙට (5) දක්වා රක්ෂිත බන්ධනාගාර ගතකිරීමට ගල්කිස්ස ප්‍රධාන මහේස්ත්‍රාත් නිරෝෂා ප්‍රනාන්දු මහත්මිය නියෝග කළාය.දෙහිවල පිහිටි සුපිරි වෙළෙඳසැලකින් රුපියල් 4000ක් වටිනා භාණ්ඩ සොරකමක් සම්බන්ධයෙන් එම වෙළඳසැලේ ආරක්ෂක අංශය මගින් සැකකරු අත්අඩංගුවට ගෙන දෙහිවල පොලිසියට බාරදී ඇති අතර ඔහු සන්තකයේ තිබූ ජංගම දුරකථනය පරීක්ෂා කිරීමේදී ජනාධිපතිවරයාගේ රුව විකෘතිකර අපහාසවන අන්දමින් රූපය වෙනස්කළ ඡායාරූපයක් ජංගම දුරකථනයේ තිබී පොලිසිය විසින් සොයාගත් බව අධිකරණය ඉදිරිපත් කළ බී වාර්තාවේ සඳහන් වේ.සැකකරු ආර්.ඩී. ප්‍රදීප් කුමාර නමැත්තෙකි.